„Вечери на науката“ организира Профилираната Природо-математическа гимназия „Никола Обрешков“ в Казанлък. В продължение на два дни - 8 и 9 февруари ученици от горните класове на гимназията, както и гост- студенти- бивши възпитаници на училището, ще демонстрират пред по- малките възпитаници на Математическата различни опити и експерименти от химията, физика и биологията.

Целта на демонстрациите е провокиране на интерес и любознателност сред по-малките ученици към природните науки и експериментаторската работа.

„Вечерите на науката“ са част от мащабен проект по дисциплината „Свят и личност“ и са организирани от Светла Бюйлекова- преподавател по философия в училището.

Началото на двете вечери, посветени на интереса към наука и научното познание е 18,30 часа, в актовата зала на гимназията.

Една от двете демонстрационни вечер е специално посветена на гости на ППМГ, ученици и учетици от други казанлъшки училища.

И двете вечери на науката в ППМГ са със свободен вход и са достъпни и за други, имащи интерес към научното познание ученици и граждани.